Королёв Андрей Вадимович

**Королёв Андрей Вадимович** (9 декабрь 1962  йыл) — Рәсәй ғалимы, врач-хирург, травматолог, спорт травматологтары, артроскопик һәм ортопедик хирургтары, реабилитологтары ассоциацияһы президенты (АСТАОР, 2010 йылдан), Европа медицина үҙәге составына  ингән спорт травматологияһы һәм ортопедияһының  Европа клиникаһы баш табибы (ESCTO, 2009 йылдан). Рәсәйҙә спорт травматологияһы, тубыҡ суставы хирургияһы һәм артроскопияһы   Европа  йәмғиәтенең (ESSKA) рәсми  илсеһе,  спорт медицинаһының Европа  ассоциацияһы советына инә (ESMA). Сергей Королёвтың ейәне.

## Биографияһы
Андрей Вадимович Королёв 1962 йылдың 9 декабрендә  Мәскәүҙә инженер Вадим Худяков  (24 ноябрь 1932) һәм табип  Наталия Королева (10 апрель 1935) ғаиләһендә тыуа. Әсәһе яғынан   Сергей Королевтың  (1907—1966) — СССР ғалимы,  совет ракета-космос техникаһына нигеҙ һалыусыларҙың береһе, кеше тарафынан йыһанды үҙләштереүҙә төп фигура, ғәмәли космонавтикаға нигеҙ һалыусының ейәне.

1969—1979  йылдарҙа 31-се сит телен тәрән өйрәнеү мәктәбендә уҡый (хәҙер Капцовтар исемендәге 1520-се мәктәп), уны яҙыусы яҙыусы Виктор Пелевин менән бер йылда тамамлай.  1979—1985 йылдарҙа — И. М. Сеченов исемендәге Беренсе Мәскәү медицина университетында уҡый. 1985—1987 йылдарҙа — Сеченов исемендәге институттың физиопульмонология кафедраһы профессоры Михаил Перельман етәкселегендә клиник ординатурала, 1987—1990 йылдарҙа — шул уҡ кафедрала аспирантурала. 1990 йылда «Трансплантация трахеи. Экспериментальное исследование» темаһына кандидатлыҡ  диссертацияһы яҡлай һәм М.Перельман янында  "йөрәк-үпкә" комплексын күсереп ултыртыу проблемаларын өйрәнү буйынса эшләй башлай.

1992—1994 йылдарҙа профессор  Леонард Швайберер етәкселегендә Германияла стажировка үтә. 1994—2001 йылдарҙа  Рәсәй медицина дипломдан һуң белем биреү академияһында уҡыта, Мәскәүҙең 15-се ҡала клиник дауаханаһында  травматология һәм ортопедия кафедраһының клиник базаһы менән етәкселек итә. 2001 йылдан алып уҡыу Рәсәй халыҡтар дуҫлығы университетында эшләй. 2002—2009 йылдарҙа Мәскәүҙең 31-се ҡала клиник дауаханаһында  травматология һәм ортопедия кафедраһы менән етәкселек итә.

2002 йылдан Европа медицина үҙәгендә, Рәсәйҙә иң эре шәхси клиника селтәрҙәренең береһендә эшләй. 2009 йылда үҙәк составына ингән спорт травматологияһы һәм ортопедияһының   Европа клиникаһына нигеҙ һала һәм уның етәксеһе була.

## Фәнни һәм йәмәғәт эшмәкәрлеге
Медицина фәндәре докторы (2004), профессор (2006), профилле баҫмаларҙа, шул иҫәптән  «Травматология и ортопедия России», «Гений ортопедии» журналдарында  баҫылып сыҡҡан 150-нән ашыу ғилми хеҙмәт, уҡыу әсбаптары һәм баҫмалар авторы, киң мәғлүмәт сараларында  эксперт булараҡ сығыш яһай.
Андрей Королёв Рәсәйҙә  спорт травматологияһы һәм ортопедия хирургияһы  буйынса  иң абруйлы белгестәрҙең береһе булып һанала. 2010 йылда ул АСТАОР — спорт травматологияһы,  тубыҡ суставы артроскопияһы Европа йәмғиәтенә ингән профилле белгестәр ассоциацияһын ойоштора һәм уның президенты була.  ЦСКА, «Спартак», «Динамо» һ.б. кеүек төп спорт клубтарының консультанты булып тора.

## Ғаиләһе
Ҡатыны — Елена Сергеевна Королева, архитектор. Улы Павел һәм ҡыҙы Ксения бар.

* Олатаһы — Сергей Королев
* Туған булмаған олатаһы  — Евгений Щетинков, өләсәһенең  икенсе ире.
* Өләсәһе — Ксения Винцентини
* Әсәһе — Королёва Наталья

## Һайланма баҫмалары
Королев А. В. Комплексное восстановительное лечение пациентов с повреждениями менисков и связок коленного сустава с использованием артроскопических методик. Москва, 2004

Королев А. В., Ильин Д. О. Клиническое обследование плечевого сустава: учебно-методическое пособие. Москва, 2018

Королев А. В. и др. Хирургическое лечение оскольчатого внутрисуставного перелома дистальной трети бедренной кости у пациента с несовершенным остеогенезом I типа // Ортопедия, травматология и восстановительная хирургия детского возраста. — 2019 — Т. 7 — Вып. 1

Королев А. В. и др. Стабилизация акромиально-ключичного сустава динамической системой dogbone (arthrex): обзор литературы и отдаленные результаты // Гений ортопедии. — 2018 — Т. 24 — № 4

Королев А. В. и др. Рентгенологические характеристики акромиального отростка лопатки как прогностический фактор формирования неполнослойных разрывов вращательной манжеты // Гений ортопедии. — 2019 — Т. 25 — № 1

Королев А. В. и др. Массивная посттравматическая гетеротопическая оссификация коленного сустава (случай из клинической практики) // Травматология и ортопедия России. — 2017 — 23 (4)

Королев А. В. и др. Инфекционный артрит плечевого сустава после артроскопического шва вращательной манжеты (случай из клинической практики) // Травматология и ортопедия России. — 2019 — 25 (1)

Королев А. В. и др. Транспателлярная реконструкция медиальной пателлофеморальной связки аутотрансплантатом из сухожилия полусухожильной мышцы // Травматология и ортопедия России. — 2018 — 24 (3)

Королев А. В. и др. Влияние дополнительной поперечной стабилизации трансплантата передней крестообразной связки в бедренном канале на степень его расширения // Травматология и ортопедия России — 2017 — 23 (1)

Королев А. В. и др. Отдаленные результаты сшивания менисков при артроскопической пластике передней крестообразной связки // Травматология и ортопедия России — 2016 — 22 (3)

Королев А. В. и др. Взаимосвязь положения костных каналов при артроскопической пластике передней крестообразной связки, интраоперационных пожеланий хирурга и антропометрических данных пациента // Травматология и ортопедия России — 2016 — 1

## Иҫкәрмәләр

## Һылтанмалар

* Официальный сайт ECSTO
* Официальный сайт АСТАОР 
* Профиль на сайте Российского университета дружбы народов
* Профиль на портале «Сноб»